<https://bosniak.org/2006/12/23/najvazniji-uspjesi-kongresa-bosnjaka-sjeverne-amerike-u-kanadi/#richSnippet>
<http://schema.org/description>
"I. Bosanski jezik je priznat u Kanadi kao World Heritage Language. Time je pozitivno okončano višegodišnje lobiranje KBSA u Kanadi za priznavanje bosanskog kao internacionalnog jezika. Internacionalni jezici su klasifikovani u Kanadi putem \"The Classical Studies and International Languages\", čime se omogućava otvaranje škola bosanskog jezika za djecu od 9 do 12 godina. To pruža i mogućnost učenja bosanskog jezika kao kreditnog kursa u kanadskim srednjim školama i upotrebu bosanskog jezika u svim službenim dokumentima lokalnog, provincijskog i federalnog značaja u Kanadi, te upotrebu bosanskog jezika u zvaničnim kanadskim statističkim dokumentima. Priznavanje bosanskog jezika kao sredstva komunikacije i mišljenja Bošnjaka u Kanadi predstavlja veoma važan korak u smislu očuvanja i jačanja bošnjačke kulture i tradicije u kanadskom društvu, te važan korak u prihvatanju kanadskih Bošnjaka kao lojalnih građana Kanade."
<https://bosniak.org/2006/12/23/najvazniji-uspjesi-kongresa-bosnjaka-sjeverne-amerike-u-kanadi/>